Taggara n uḥric wis kraḍ, anda i d-nemmeslay ɣef lesnaf n wallus yeqqnen ɣer ugbur i yesseqdec Zedek Mouloud deg yisefra-ines, neɛṛeḍ nefka-d tibadutin yerzan yal ssenf, s tikci n kra n yimedyaten yeqqnen ɣer tesleḍt. S wakka i nessaweḍ negza belli allus d tawsit i d-ibanen s ṭṭaqa deg tmedyazt-ines, anda i t-yessemres s wudmawen d twuriwin yemgaraden, ihi seg wayen akk id-nenna yakan iban-aɣ-d s wudem amatu lesnaf akk n wallus yeqqnen ɣer ugbur, anda i nessaweḍ ad negzu belli allus yeggten s waṭas d win id-yettuɣalen s yinemgalen, imi tawsit-agi tban-d ugar n 54 n tikkal deg yisefra-agi. Am akken i nwala deg wamud-agi belli llant kra n tugniwin sɛant anager yiwen n umedya am tseqlebt akked wallus n yinzi, xas ma yella ddeq-s n yinzan i yessemres deg wamud-agi-ines, maca wid id-yules nufa-d kan yiwen.